钦定古今图书集成/明伦汇编/闺媛典/第135卷 > 徐永溍妻赵氏
## 钦定古今图书集成/明伦汇编/闺媛典/第135卷 > 徐永溍妻赵氏

按《金华府志》：“赵氏，徐永溍妻，六安州赵聪女。溍知福
安县，奉母就养之官，未一年而溍亡。氏年二十四，聪
适来视，见其姑老子幼，家贫，恐难自立，令就彼地葬
夫，同归六安。氏泣不从，奉姑扶柩，还葬兰谿，躬勤纺
绩，以养其姑。姑有疾，焚香夜祷，达旦不寐，抚孤训子
成立，乡人难之。天顺八年，县令以闻旌表。”